**Landsmøte i Norges Bygdekvinnelag NBK**

**Harstad, torsdag 1. – 2.juni 2018**

Fredag 1. juni

Tilstede 90 delegater fra alle 18.fylker der NBK har lokal/fylkeslag i tillegg representanter fra Norges Bygdeungdomslag, Norges Bondelag og selvfølgelig styret i NBK.

Andre: ordstyrere Siss Ågedal og Ingrid Lian Lillehei, arbeidsgruppen fra Troms Fylkeslag, valgkomiteen Torunn B Solberg og Norunn Hornness, administrasjonen, og diverse gjester/ observatører

Åpning kl 9.00.

**Sak 1 åpning**

Ved Leder av NBK Ellen Krageberg

Varaordfører i Harstad som ønsket oss velkomne til byen, det samme gjorde hotellets direktør og leder av Troms Bygdekvinnelag Elsa Tollefsen

**Sak 2 Navneopprop**

**Sak 3 godkjenning av innkalling**

**Sak 4 Valg av to representanter til å underskrive protokollen**

**Sak 5 godkjenning av kjøreregler for landsmøte**

**Sak 6 valg av resolusjons komité og tellekorps**

*Gjennomgått og vedtatt uten kommenter og styrets forslag på representanter, tellekorps mv*

**Sak 7 leders tale**: kort oppsummert en flott og inspirerende tale der hun blant annet tok opp:

* 100 år siden 1.lokallag ble stiftet
* Det store arbeidet som er gjort med å samle oppskrifter på tradisjonsmat og som vi har brakt på banen gjennom nettstedet Norsk Tradisjonsmat. I den forbindelse har en gjennom UNESCO søkt om status som rådgivende organisasjon for immateriell kulturarv, og tror sikkert at dette blir godkjent når dette blir behandlet i neste uke.
* Hun tok videre opp at vi må være en tøffere forbrukerorganisasjon og hilste velkommen den nye lov om god handelsskikk som nå endelig er vedtatt,
* arbeidet med skolemåltid og skolemat,
* lov om selvbestemt abort 40 års jubileum og minnet om at mange steder i verden er fortsatt en slik lov umulig.
* vårt gode internasjonale arbeid og hadde tanker tilbake til Martin Luther King, dette arbeidet skal vi fortsette samtidig som vi vil fortsette med vårt prosjekt ”Kvinner ut”. Vi skal arbeide for gi alle muligheten og retten til å streve etter lykke!

Avsluttet med Hans Børlis dikt: ”Junikveld”

Inspirasjonsfilm med utgangspunkt i Skjeberg BK, en film om alt en kan oppleve som medlem av bygdekvinnelaget, deltakere i filmen medlemmer av diverse lag og gikk på ord fra hele alfabetet.

**Sak 8: Årsmeldinger for 2016 og 2017:** godkjent uten vesentlige kommentarer

**Etter dette: inspirasjonsforedrag ved Knut Erik Dybdal fra Artic Race.** Denne mannen var et fyrverkeri og hadde ikke lært seg punktum, det gikk unna: Kort fortalt han fortalte om hvordan de fra et revynummer i Andørja revyen (Andørja er ei øy i Troms, nord for Harstad Ibestad kommune)utviklet sykkelløpet Tour de Andørja og andre aktiviteter på denne øya og videre til Artic Race, internasjonalt sykkelløp med stor deltakelse av verdens beste syklister og som går i de tre nordligste fylker og der deltakerne har bosted på Hurtigruta. KED hadde vært svært aktiv i prosessen, som handlet om at en får til utrolige ting bare en har optimisme, pågangsmot og trua. Og talegaver vil jeg absolutt legge til.

Lunch ble en fin mulighet til å gå seg litt ned igjen etter denne forrykende forestillinga!

**Sak 9: Generaldebatt**

Her kom mange med innspill som ble en flott debatt, og jeg har ikke vært flink nok til å notere, en skal jo reflektere over ting litt også da! Jeg har notert:

 levende bygdesamfunn,

butikk kjedemakt,

samarbeide med andre org i kommunen og lokale bedrifter,

søppel og plast, ”mitt søppel mitt ansvar”

Hvorfor slår veivesenet grøftekantene langs veiene både vår og høst og dermed gir dårligere betingelser for innsekter, kan ikke kantene slås bare på høsten? (Åse Søyland fra BBK)

Jordvern og beredskap.

Nettside.

Skolemat og mulighetene for å kunne gjennomføre det.

Friluftsrådet i kommunen

Tilskuddsportalen.no som kan gi mange muligheter for tilskudd.

Studieforbundet for næring og samfunn

Frivillighet.no som gir tilskudd til blant annet arbeid for flyktninger på mottak.

Medlemskontingenten er for høy,

**Sak 10 Aktivitetsregnskap og styrets beretning for 2016 og 2017:** *styrets forslag vedtatt med noen kommentarer.*

**Sak 11 Felles kontingent for NBK:**

Dette var en sak som virkelig tok tid da det var mange synspunkter: det mest radikale forslaget kom fra en av våre (Inger Margrethe Medhus) delt kontingent, med en del for tidsskiftet ”Bygdekvinner” og en del rein kontingent, så var det fritt for dem som ville og betale for tidsskriftet. Forslaget ble forkastet med mot 1 stemme for forslaget. Flere andre forslag ble forkastet eller trukket. Saken ble så omfattende at den måtte fortsette årsmøtets andre dag

*Det endte med at styrets forslag til vedtak ble vedtatt jf saken*

Slutt ca17.30

**Lørdag 2.juni**

**Kl 8,30**

**Landsmøteforedrag Torgeir Knag Fylkesnes, stortingsrepresentant for Troms SV.** Han er medlem av næringskomiteen og medlem av kontroll og konstitusjonskomiteen på stortinget. Uansett politisk ståsted: han kom til sine og høstet stor applaus!

Han snakket om dagens trend i politikken – sentralisering – eks fiskeri kontoret på Skjervøy nedlagt og overflyttet til Tromsø fra folk som betjente dette kontoret som var lokalkjente og kjente sine, til unge uerfarne høyskoleutdanna folk.

Norge kan aldri bli best på å være store – men vi kan bli best på å være små og bo spredt.

Hav: vi har verdens nest lengste kystlinje: Retten til fiske er blitt handelsvare. 1 kvotefaktor koster 4,5 mill og så må en ha utstyr i tillegg, alt for dyrt for unge å starte opp. Bare storkapitalen som rår. Kystkultur og kystnæring dør ut – kystfolket må ta havet tilbake!

Landbruk: Betydelig nedgang i landbruk i Troms til tross for at her er verdens beste beite for dyr. Resultatet sentrale beslutninger nedlegger små bruk og bruk i distriktene. Ses mot dagens tilstand, der ½ parten av verdens matjord er forpint – vi må bygge opp de små enhetene, og her kan vi tillate oss å bruke ordet robust.

Avsluttet med å melde seg som støttemedlem i Bygdekvinnelaget og høstet stor applaus!

**Sak 11 Felles kontingent for NBK** fortsatte og vedtak ble endelig gjort, se omtale fra dag en.

**Årets lokallag**

Før lunch ble det tid til å kunngjøre hvem som var blitt kåret til årets lokallag:

Omvikdalen BK. Hordaland. Ligger i Hardanger og Kvinnherad kommune. Laget har 120 medlemmer og hadde allsidig aktivitet, absolutt fortjent pris! Vi fikk en flott presentasjon av laget i form av en billedserie.

**Sak 12: innkommet sak:**

1. **ungdomskontingent:** Vedtatt styrets forslag med endring, og med en god del synspunkter, om at alle ikke bare tidligere medlemmer av Norges Bygdeungdomslag skal betale halv kontingent fram til fylte 30 år.
2. **Støtte medlemskap**: styrets forslag ble vedtatt med etter at mange andre framlegg ble forkastet.

**Sak 13 Norges Bygdekvinnelags arbeidsplan 2019 – 2020** Vedtatt med endringer, viser til referat som kommer fra NBK

**Sak 14 Politisk plattform for Norges Bygdekvinnelag**: Vedtatt med endringer foreslått av Akershus BK, viser til referat som kommer fra NBK.

**Sak 15: Vedtektsendringer**: styrets forslag ble vedtatt uten endringer

**Sak 16 Rammebudsjett 2019 og 2020** styrets forslag vedtatt uten endringer

**Sak 17** **Resolusjoner fra Landsmøtet**:

1. **Frivilligheten nøkkelen til et inkluderende samfunn**: vedtatt som forelagt
2. **Regjeringen må gjøre mer for å forhindre plastforsøpling**: vedtatt med tilført: det må være gratis å levere plastavfall på mottak.
3. **Bygda trenger flere kvinner**: skapte stor debatt og endte med at resolusjonen ble vedtatt med en endring: Bygge opp gode faglige nettverk for kvinner med høy utdannelse, merket rødt ble sløyfet

**Sak 18 Valg**

**Valg av styre**Valgnemdas innstilling til **styret** i NBK ble vedtatt med stort flertall.

**Valg av** **ledere av landsmøteforhandlingene** 2020

Forslag Ingrid Lien Lillehei, vedtatt Kjersti Lundgren da førstnevnte hadde bedt om avløsning. Ellers som foreslått

**Valg av valgnemd,** vedtatt med stort flertall

**Valg av revisor**: gjenvalg som foreslått

*Det var ingen motkandidater til noen av valgene*

**Fastsettelse av godtgjørelse til styret:** Vedtatt som foreslått, og uendret fra forrige periode.

**Opplysning om reise og oppholdskostnader for årsmøtedelegater**: ingen vedtak med kun info og ingen endring fra tidligere.

**Inniblant valgene ble det tid til å høre**:

*Sosan Asgari Mollestad*: om hennes arbeid og status for prosjektet ”Kvinner Ut”

*Tove Hoppestad*: info om NM i graut på årets Dyrsku i Seljord

*Liv Grøtte*: om mulighet for juridisk hjelp gjennom juridisk hjelpetelefon som hun betjener.

*Norsk kulturråd*: video hilsen og lykke til med vårt nyttige arbeid

*Info* om lokalmatkurs som vil komme i gang, finn dette på nettside om lokalmatskolen. Bevilling på 3.mill fra Sparebankstiftelsen

*Info* om at Innovasjon Norge trenger testere til Norwegian Foodprint. Søknad sendes, se nettsidene

*Info* om Mva kompensasjon for 2017, søknadsfrist 20.juni for fylkes og lokallag

--------

Som avslutning ble det utdelt takksigelser til

 Troms bygdekvinnelag for det flotte arbeidet som var gjort for å gjennomføre et svært vellykket opplegg for landsmøtet.

til dem som gikk ut av styret og andre verv

 til dem som hadde hatt oppgaver på møtet

------

Hilsning og velkommen fra leder i Bjørg Strømme, Hordaland BK som skal arrangere landsmøtet i 2020.

----------

Avslutning av Ellen Krageberg som takket alle for et flott gjennomført landsmøte med gode innspill og mange synspunkter om mange ting

Slutt ca 17.15

**Det kulturelle programmet som gikk på siden av landsmøtet.**

31.mai: By vandring i Harstad

1. juni: festmiddag og kulturkveld på Nordic Hall, Scandic Hotell, underholdning ved Sigrun Loe Sparboe

2. juni etter landsmøtet avsluttet: middag på Røknes gård, Rå videregående skole i Kvæfjord, Nord Norges første gartnerskole, nå med linje for kokk og servitør og linje fra” jord til bord” (og under planlegging ”fra hav til bord”). Til slutt Nupen ytterst på Kvæfjordhalvøya der Troms Bygdekvinnelag med Kvæfjord Bygdekvinnelag i spissen serverte Kvæfjordkake med kaffe. Også her et kort kulturprogram ved Kvæfjord Barneteater

Det kunne vært skrevet masse om disse arrangementene, men kort oppsummert: flott mat begge kvelder, spesielt på Røknes der vi fikk diverse kort og ureist mat, proft anretta og servert. Kulturarrangementet og by vandring i Harstad veldig bra. Men den største opplevelsen var på lørdag, rundturen med buss til Kvæfjord, besøket på Rå og serveringa av Kvæfjordkake i Kvæfjord.

06.06.18/MS